**สรุปและรายงานผลโครงการ**

**“วันพยาบาลแห่งชาติ 2559”**

**ปีการศึกษา 2559**

**วันที่ 21 ตุลาคม 2559**



**ฝ่ายกิจการนักศึกษา คณะพยาบาลศาสตร์**

**มหาวิทยาลัยราชธานี วิทยาเขตอุดรธานี**

**คำนำ**

ตามที่คณะกรรมการฝ่ายกิจการนักศึกษา ร่วมกับสโมสรนักศึกษาฯ ได้จัดทำโครงการ “วันพยาบาลแห่งชาติ” ประจำปี 2559 ซึ่งเป็นส่วนหนึ่งในกิจกรรมพัฒนานักศึกษา เพื่อให้ภารกิจบรรลุเป้าหมาย คณะกรรมการทำงานจึงได้จัดทำสรุปและรายงานผลโครงการนี้ เพื่อนำผลการจัดโครงการตลอดจนปัญหาและอุปสรรคในการจัดโครงการ มาเป็นแนวทางในการพัฒนาการจัดโครงการให้เกิดประสิทธิภาพ ในการดำเนินงานโครงการในครั้งต่อไป

คณะผู้จัดทำหวังเป็นอย่างยิ่งว่าเอกสารสรุปและรายงาน ฉบับนี้ จะเป็นประโยชน์ต่อการจัดกิจกรรมในครั้งต่อไป

คณะผู้จัดทำ

**สารบัญ**

|  |  |
| --- | --- |
| **เรื่อง** | **หน้า** |
|  |  |
| บทสรุป | 4 |
| -ความสอดคล้องกับมาตรฐานการศึกษา |  |
| รายงานผลการดำเนินงาน | 4 |
| * รายงานตามเป้าหมาย เชิงคุณภาพ และเชิงปริมาณ |  |
| -รายงานวิธีการดำเนินงาน |  |
| -รายงานงบประมาณ |  |
| -รายงานสรุปผลความสำเร็จตามวัตถุประสงค์ |  |
| -รายงานสรุปผลความสำเร็จตาตัวชี้วัด |  |
| -สรุปและวิเคราะห์ผล |  |
| -ข้อเสนอแนะ |  |
| -สรุปผลการประเมินตามมาตรฐานคุณภาพ |  |
| ภาคผนวก | 9 |
| * โครงการที่ได้รับอนุมัติ |  |
| * กำหนดการ / คำกล่าวเปิด-ปิดงาน / สูจิบัตร |  |
| * แบบประเมินโครงการ |  |
| * คณะกรรมการดำเนินโครงการ |  |
| - รายงานการประชุมวางแผนการดำเนินโครงการ |  |
| - รายชื่อผู้เข้าร่วมโครงการ/ใบลงทะเบียน |  |
| - ภาพบรรยากาศการดำเนินโครงการ/กิจกรรมประกอบโครงการ |  |
|  |  |

**บทสรุป**

กิจกรรมนี้มีความสอดคล้องกับมาตรฐานการศึกษา ดังนี้

**สภาการพยาบาล** มาตรฐานที่ 4 การพัฒนานักศึกษา

ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน นักศึกษาได้รับการเตรียมความพร้อมเข้าสู่วิชาชีพ โดยกิจกรรมนี้ส่งเสริมการเรียนรู้ด้านการมีคุณธรรมจริยธรรมในการดำรงตน พัฒนาทักษะทางด้านปัญญาให้รู้จักคิดวิเคราะห์ใช้เหตุผลแห่งการกระทำ และการมีปฏิสัมพันธ์ระหว่างบุคคล เช่น เพื่อน น้อง และอาจารย์ การสำนึกรักสถาบัน

**สถาบันการอุดมศึกษา** องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

กิจกรรมนี้ได้พัฒนานักศึกษาใน ด้านวิชาการ นันทนาการ การบำเพ็ญประโยชน์ ความมีคุณธรรม จริยธรรมในการประกอบวิชาชีพ รวมทั้งการดำรงชีวิต ความกตัญญูกตเวทีต่อครูอาจารย์ ความรักสามัคคีในหมู่คณะ และ พัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิตเป็นการเตรียมความพร้อมเข้าสู่วิชาชีพพยาบาล

**ยุทธศาสตร์ของมหาวิทยาลัย** ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม

**อัตลักษณ์ของคณะพยาบาลศาสตร์** :

คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

**รายงานผลการดำเนินงาน** โครงการ **“วันพยาบาลแห่งชาติ 2559”**

**ผู้รับผิดชอบโครงการ** คณะกรรมการฝ่ายกิจการนักศึกษา และคณะกรรมการสโมสรนักศึกษา

ประเภทโครงการ : ต่อเนื่อง

**...................................................................................................................................................**

**1.หลักการและเหตุผล**

วันพยาบาลแห่งชาติ อีกหนึ่งวันสำคัญเพื่อระลึกถึงพระมหากรุณาธิคุณของสมเด็จพระศรีนครินทราบรมราชชนนีที่ทรงอุทิศพระองค์เพื่อช่วยเหลือปวงชนชาวไทยผู้ยากไร้และด้อยโอกาส  ในวันที่ 21 ตุลาคม เป็นวันคล้ายวันพระราชสมภพของสมเด็จย่า ในฐานะที่พระองค์ทรงสำเร็จการศึกษาวิชาการพยาบาล และตลอดพระชนม์ชีพของพระองค์ทรงปฏิบัติพระราชภารกิจในการพัฒนาสุขภาพอนามัยและคุณภาพชีวิตของประชาชนทั่วประเทศด้วยพระวิริยะ อุตสาหะ สมควรเป็นแบบอย่างแก่ผู้ประกอบวิชาชีพการพยาบาล ให้ตระหนักในภารกิจของวิชาชีพแห่งตน ว่าเป็นงานบริการสุขภาพที่มีความสำคัญ และมีคุณค่าแก่สังคม ด้วยสำนึกในพระมหากรุณาธิคุณ กระทรวงสาธารณสุขจึงเสนอขอความเห็นชอบต่อคณะรัฐมนตรี ให้วันที่ 21 ตุลาคมของทุกปี เป็นวันพยาบาลแห่งชาติ วันพยาบาลแห่งชาติครั้งแรกเกิดขึ้นใน พ.ศ. 2533 มีการจัดกิจกรรมต่าง ๆ เช่น การจัดงานเดินเทิดพระเกียรติ การให้บริการตรวจสุขภาพแก่ประชาชน การประชุมวิชาการ การประกาศเกียรติคุณและมอบรางวัลพยาบาลดีเด่น ซึ่งทำเช่นนี้ต่อเนื่องกันเป็นประจำทุกปีมาจนถึงปัจจุบัน เพื่อเป็นการแสดงให้เห็นความสำคัญของวิชาชีพพยาบาล แก่พยาบาลรุ่นต่อๆมาให้เกิดความภาคภูมิใจในวิชาชีพพยาบาล นอกเหนือจากการจัดกิจกรรมดังกล่าวแล้ว ยังมีการกำหนดให้ **"ดอกปีบ"**เป็นสัญลักษณ์ของพยาบาลไทย ตั้งแต่ปี พ.ศ. 2534 เนื่องจาก "ดอกปีบ" เป็นดอกไม้สีขาวที่มีกลิ่นหอม และต้นปีบเป็นไม้ยืนต้น ที่เติบโตได้ในที่ดินแห้งแล้ง โดยส่วนราก ลำต้น และดอก สามารถใช้เป็นสมุนไพรรักษาโรคได้ ดังนั้น จึงเปรียบได้กับพยาบาลในชุดสีขาวผู้พร้อมที่จะประกอบคุณงามความดี ประดุจกลิ่นหอมของดอกปีบ และพร้อมที่จะสร้างประโยชน์เช่นเดียวกับการเป็นสมุนไพรของดอกปีบนั่นเอง           การพยาบาล คือ การช่วยเหลือดูแลผู้ป่วย เพื่อช่วยฟื้นฟูให้บุคคลเหล่านั้นกลับมามีสุขภาพร่างกายแข็งแรงดังเดิม ดังนั้นผู้ที่ประกอบวิชาชีพพยาบาลจึงต้องผ่านการฝึกฝนเพื่อใช้ความชำนาญดังกล่าวในการดูแลผู้ป่วย

เป็นกิจกรรมที่จัดขึ้นยังเป็นการรำลึกถึงพระมหากรุณาธิคุณของสมเด็จพระศรีนครินทราบรมราชชนนี ที่พระองค์ทรงเป็นแบบอย่างของพยาบาลทั้งประเทศ พระองค์ท่านทรงปรารถนาให้คนไทยมีสุขภาพดีถ้วนหน้า ดังนั้นพยาบาลทุกคนจึงสำนึกอยู่เสมอว่างานบริการสุขภาพประชาชนเป็นที่หนึ่งเหนืออื่นใด เพื่อให้คนไทยสุขภาพดีตามที่พระองค์ท่านทรงตั้งปณิธานไว้

กิจกรรมนี้มีความสอดคล้องกับยุทธศาสตร์การพัฒนานักศึกษา เป็นการเตรียมความพร้อมให้กลุ่มเป้าหมายก้าวเดินเข้าสู่วิชาชีพ เป็นการประกาศให้รู้จักบทบาทและหน้าที่ของตนเองที่ต้องมีให้แก่สังคม โดยกิจกรรมจัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน ในปีการศึกษา 2559

**2.วัตถุประสงค์**

|  |  |
| --- | --- |
| 1 | เพื่อให้นักศึกษาได้ร่วมเทิดพระเกียรติสมเด็จพระศรีนคริทราบรมราชชนนี |
| 2 | เพื่อให้นักศึกษาเกิดความรู้สึกภาคภูมิใจในวิชาชีพพยาบาล |
| 3 | เพื่อให้นักศึกษาได้รับการพัฒนาด้านความมีคุณธรรมจริยธรรม กตัญญูกตเวที |

**3.เป้าหมาย**

3.1 ด้านคุณภาพ ผู้เข้าร่วมกิจกรรมมีค่าเฉลี่ยความพึงพอใจ 4.60 อยู่ในระดับมากที่สุด

3.1 ด้านปริมาณผู้เข้าร่วมกิจกรรม จำนวน 532 คน คิดเป็นร้อยละ 98.33

4.การดำเนินวิธีดำเนินการกิจกรรม

4.1 ขั้นเตรียมการ

กำหนดรูปแบบกิจกรรม

วางแผนการออกตรวจสุขภาพประชาชน

เขียนโครงการเพื่อขออนุมัติงบประมาณ

4.2 ขั้นดำเนินการ

พิธีอาศิระวาท

การมอบใบประกาศเกียรติคุณแก่คณาจารย์ และนักศึกษาพยาบาลที่มีผลงานด้านต่างๆ เช่น ด้านวิชาการ ด้านวิจัย ด้านบริหาร ด้านบำเพ็ญประโยชน์ ด้านทำนุศิลปะและวัฒนธรรม ด้านกีฬา ด้านคุณธรรมจริยธรรม

4.3 ขั้นประเมินผล

ประเมินผลตามระยะเวลา ไม่มีปัญหาในการดำเนินงาน

4.4 ขั้นสรุปผล

ด้านระยะเวลาที่ทำกิจกรรมระยะเวลานานเกินไป และการประชาสัมพันธ์เรื่องการแต่งกายไม่ทราบโดยทั่วกัน

5. งบประมาณ

|  |  |
| --- | --- |
| รายการ | จำนวน ( บาท) |
| ตั้งไว้ | 3,500 |
| ใช้ไป | 3,500 |
| คงเหลือ | 0 |

6. สรุปผลการดำเนินงาน

6.1 ตารางแสดงผลการประเมินเชิงคุณภาพ (ความสำเร็จตามวัตถุประสงค์)

|  |  |  |  |  |
| --- | --- | --- | --- | --- |
| ที่ | วัตถุประสงค์ | สภาพความสำเร็จ | | ผลการดำเนินงาน |
| บรรลุ | ไม่บรรลุ |
| 1 | เพื่อให้กลุ่มเป้าหมายได้ร่วมเทิดพระเกียรติสมเด็จพระศรีนครินทราบรมราชชนนี | √ |  | กลุ่มเป้าหมายแสดงออกถึงความชื่นชมและเทิดทูนสมเด็จพระศรีนครินทราบรมราชชนนี  ร้อยละ 100 |
| 2 | เพื่อให้กลุ่มเป้าหมายรู้สึกภาคภูมิใจในวิชาชีพพยาบาล | √ |  | กลุ่มเป้าหมายสะท้อนคิดถึงความภาคภูมิใจในวิชาชีพ ร้อยละ 100 |
| 3 | เพื่อให้กลุ่มเป้าหมายมีความรู้สึกประทับใจในพิธีอาศิระวาท | √ |  | กลุ่มเป้าหมายสะท้อนคิดว่าพิธีนี้มีความสำคัญ พยาบาลทุกคนต้องเชิดชูพระเกียรติสมเด็จพระศรีนครินทราบรมราชชนนี ร้อยละ 100 |
| 4 | กลุ่มเป้าหมายได้รับการพัฒนาด้านความมีคุณธรรมจริยธรรม กตัญญูกตเวที | √ |  | กลุ่มเป้าหมายแสดงออกถึงความกตัญญูกตเวที ร่วมพิธีด้วยความเรียบร้อยสวยงาม ร้อยละ 100 |

6.2 ตารางแดงผลการประเมินเชิงคุณภาพ (ตัวชี้วัดความสำเร็จ)

|  |  |  |  |
| --- | --- | --- | --- |
| ตัวชี้วัดความสำเร็จ | วิธีประเมิน | เครื่องมือประเมิน | ผลการดำเนินงาน |
| 1.กลุ่มเป้าหมายเข้าร่วมโครงการไม่น้อยกว่าร้อยละ 80 | การลงทะเบียนเข้าร่วมกิจกรรม | แบบลงทะเบียน | จำนวนผู้เข้าร่วมกิจกรรม  532 คน คิดเป็นร้อยละ 98.33 |
| 2.กลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 | สอบถามความพึงพอใจ | แบบประเมินความพึงพอใจ | ค่าเฉลี่ยความพึงพอใจ = 4.60  อยู่ในระดับมากที่สุด |

6.3 ตารางแสดงค่าเฉลี่ยความพึงพอใจต่อการจัดกิจกรรม/โครงการ

| ที่ | รายการประเมิน | Mean | SD | ระดับ |
| --- | --- | --- | --- | --- |
|  | ประเมินตามวัตถุประสงค์ |  |  |  |
| 1 | ท่านได้ร่วมเทิดพระเกียรติสมเด็จย่า | 4.74 | 0.50 | มากที่สุด |
| 2 | ท่านรู้สึกภาคภูมิใจในวิชาชีพพยาบาล | 4.85 | 0.36 | มากที่สุด |
| 3 | ท่านรู้สึกประทับใจในพิธีอาศิระวาท | 4.55 | 0.66 | มากที่สุด |
| 4 | ท่านได้รับการพัฒนาด้านความมีคุณธรรมจริยธรรม กตัญญูกตเวที | 4.53 | 0.64 | มากที่สุด |
|  | ประเมินกระบวนการทำงาน |  |  |  |
| 5 | การประชาสัมพันธ์รับรู้ได้ทั่วถึง | 4.46 | 0.61 | มาก |
| 6 | มีการดำเนินงานเป็นไปอย่างมีประสิทธิภาพมีการวางแผนที่ดี | 4.57 | 0.53 | มากที่สุด |
| 7 | รูปแบบโครงการมีความเหมาะสม | 4.71 | 0.64 | มากที่สุด |
| 8 | ความเหมาะสมของสถานที่จัดกิจกรรม | 4.47 | 0.61 | มาก |
| 9 | ระยะเวลาเหมาะสม | 4.22 | 0.79 | มาก |
| 10 | นักศึกษามีส่วนร่วมและเข้าถึงกิจกรรมอย่างทั่วถึง | 4.85 | 0.43 | มากที่สุด |
|  | ระดับความพึงพอใจ | 4.60 |  | มากที่สุด |

7. สรุปและวิเคราะห์ผล

7.1 สรุปผล

การจัดโครงการวันพยาบาลแห่งชาติ เป็นกิจกรรมที่แสดงถึงความกตัญญูต่อผู้มีพระคุณต่อวิชาชีพ เป็นการสร้างเสริมพลังอำนาจให้กับนักศึกษาให้รับรู้บทบาทของวิชาชีพที่ต้องรับผิดชอบต่อสังคม เพื่อให้เกิดความภาคภูมิใจในตนเองที่เข้าเรียนสาขาพยาบาลศาสตร์ และต้องทำหน้าที่ในการดูแลชีวิตของประชาชนเป็นรุ่นต่อๆไป ในกิจกรรมจัดให้นักศึกษาสโมสรนักศึกษาพยาบาลเป็นแกนนำในการจัดกิจกรรมร่วมกับคณะกรรมการฝ่ายกิจการนักศึกษานักศึกษาเป็นผู้รับผิดชอบกิจกรรมด้วย โดยมีการมอบหมายหน้าที่ในการดำเนินงาน วิเคราะห์ปัญหาจากการจัดกิจกรรมในปี 2558 เพื่อนำมาวางแผนงานในปี 2559 เพื่อพัฒนาการจัดกิจกรรม ป้องกันปัญหาซ้ำเดิม ใช้กระบวนการ PDCA ในการดำเนินงาน

7.2 วิเคราะห์ผลการจัดกิจกรรม

7.2.1 จุดเด่น :

-นักศึกษาและคณาจารย์ให้ความร่วมมือในกิจกรรมเป็นอย่างดี

7.2.2 จุดพัฒนา :

-ระยะเวลาในการจัดกิจกรรมนานเกินไป

-การประชาสัมพันธ์เรื่องการแต่งกายไม่ทั่วถึง ทำให้มีการแต่งกายไม่ตรงกัน

8.ข้อเสนอแนะ

จากจุดที่ควรพัฒนาของกิจกรรม ทางคณะกรรมการดำเนินงานจะพัฒนากิจกรรมนี้ในปีการศึกษา 2560 โดย

1. ปรับปรุงรูปแบบและระยะเวลาให้กระชับขึ้น
2. ประชาสัมพันธ์ให้ทั่วถึงในช่องทางที่หลากหลาย

9. สรุปผลการประเมินตามมาตรฐานคุณภาพ

**สภาการพยาบาล** มาตรฐานที่ 4 การพัฒนานักศึกษาตัวบ่งชี้ที่ 14 ระดับคุณภาพ = 4

**สถาบันการอุดมศึกษา**  องค์ประกอบที่ 3 นักศึกษาตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21 ระดับคุณภาพ = 4

**ยุทธศาสตร์ของมหาวิทยาลัย ยุทธศาสตร์ที่ 1 การผลิตบัณฑิตที่มีคุณภาพ** กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21 ระดับคุณภาพ 5

**อัตลักษณ์ของคณะพยาบาลศาสตร์** : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

คณะกรรมการกิจการนักศึกษา/สโมสรนักศึกษา/

ผู้รับผิดชอบโครงการ

**ภาคผนวก**



**คณะพยาบาลศาสตร์ มหาวิทยาลัยราชธานี วิทยาเขตอุดรธานี**

1. **ชื่อโครงการ**

“วันพยาบาลแห่งชาติ 2559”

1. **ปีการศึกษา 2559**
2. **ผู้รับผิดชอบโครงการ สโมสรนักศึกษา /ฝ่ายกิจการนักศึกษา**
3. **ความสอดคล้องด้านกลยุทธ์ และตัวชี้วัดตามแผนกลยุทธ์**

สภาการพยาบาล

มาตรฐานที่ 4 การพัฒนานักศึกษา

ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน คือ ความมีคุณธรรม จริยธรรม ทักษะความรู้ ทักษะทางปัญญา ทักษะการมีปฏิสัมพันธ์ระหว่างบุคคล ทักษะการคิดวิเคราะห์เชิงตัวเลข และทักษะปฏิบัติเชิงวิชาชีพ

สถาบันการอุดมศึกษา

องค์ประกอบที่ 3 นักศึกษา

ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

พัฒนานักศึกษาให้ครบทั้ง 5 ด้าน คือ ด้านวิชาการ ด้านกีฬาด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรม การบำเพ็ญประโยชน์ การมีคุณธรรมจริยธรรม

พัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

ยุทธศาสตร์ของมหาวิทยาลัย

ยุทธศาสตร์ที่ 1 การผลิตบัณฑิตที่มีคุณภาพ

กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย พัฒนาด้านคุณธรรม จริยธรรม

อัตลักษณ์ของคณะพยาบาลศาสตร์ : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

1. ลักษณะของโครงการ √ ต่อเนื่อง

**6.หลักการและเหตุผล**

วันพยาบาลแห่งชาติ อีกหนึ่งวันสำคัญเพื่อระลึกถึงพระมหากรุณาธิคุณของสมเด็จพระศรีนครินทราบรมราชชนนีที่ทรงอุทิศพระองค์เพื่อช่วยเหลือปวงชนชาวไทยผู้ยากไร้และด้อยโอกาส  ในวันที่ 21 ตุลาคม เป็นวันคล้ายวันพระราชสมภพของสมเด็จย่า ในฐานะที่พระองค์ทรงสำเร็จการศึกษาวิชาการพยาบาล และตลอดพระชนม์ชีพของพระองค์ทรงปฏิบัติพระราชภารกิจในการพัฒนาสุขภาพอนามัยและคุณภาพชีวิตของประชาชนทั่วประเทศด้วยพระวิริยะ อุตสาหะ สมควรเป็นแบบอย่างแก่ผู้ประกอบวิชาชีพการพยาบาล ให้ตระหนักในภารกิจของวิชาชีพแห่งตน ว่าเป็นงานบริการสุขภาพที่มีความสำคัญ และมีคุณค่าแก่สังคม ด้วยสำนึกในพระมหากรุณาธิคุณ กระทรวงสาธารณสุขจึงเสนอขอความเห็นชอบต่อคณะรัฐมนตรี ให้วันที่ 21 ตุลาคมของทุกปี เป็นวันพยาบาลแห่งชาติ วันพยาบาลแห่งชาติครั้งแรกเกิดขึ้นใน พ.ศ. 2533 มีการจัดกิจกรรมต่าง ๆ เช่น การจัดงานเดินเทิดพระเกียรติ การให้บริการตรวจสุขภาพแก่ประชาชน การประชุมวิชาการ การประกาศเกียรติคุณและมอบรางวัลพยาบาลดีเด่น ซึ่งทำเช่นนี้ต่อเนื่องกันเป็นประจำทุกปีมาจนถึงปัจจุบัน เพื่อเป็นการแสดงให้เห็นความสำคัญของวิชาชีพพยาบาล แก่พยาบาลรุ่นต่อๆมาให้เกิดความภาคภูมิใจในวิชาชีพพยาบาล นอกเหนือจากการจัดกิจกรรมดังกล่าวแล้ว ยังมีการกำหนดให้ **"ดอกปีบ"**เป็นสัญลักษณ์ของพยาบาลไทย ตั้งแต่ปี พ.ศ. 2534 เนื่องจาก "ดอกปีบ" เป็นดอกไม้สีขาวที่มีกลิ่นหอม และต้นปีบเป็นไม้ยืนต้น ที่เติบโตได้ในที่ดินแห้งแล้ง โดยส่วนราก ลำต้น และดอก สามารถใช้เป็นสมุนไพรรักษาโรคได้ ดังนั้น จึงเปรียบได้กับพยาบาลในชุดสีขาวผู้พร้อมที่จะประกอบคุณงามความดี ประดุจกลิ่นหอมของดอกปีบ และพร้อมที่จะสร้างประโยชน์เช่นเดียวกับการเป็นสมุนไพรของดอกปีบนั่นเอง           การพยาบาล คือ การช่วยเหลือดูแลผู้ป่วย เพื่อช่วยฟื้นฟูให้บุคคลเหล่านั้นกลับมามีสุขภาพร่างกายแข็งแรงดังเดิม ดังนั้นผู้ที่ประกอบวิชาชีพพยาบาลจึงต้องผ่านการฝึกฝนเพื่อใช้ความชำนาญดังกล่าวในการดูแลผู้ป่วย

เป็นกิจกรรมที่จัดขึ้นยังเป็นการรำลึกถึงพระมหากรุณาธิคุณของสมเด็จพระศรีนครินทราบรมราชชนนี ที่พระองค์ทรงเป็นแบบอย่างของพยาบาลทั้งประเทศ พระองค์ท่านทรงปรารถนาให้คนไทยมีสุขภาพดีถ้วนหน้า ดังนั้นพยาบาลทุกคนจึงสำนึกอยู่เสมอว่างานบริการสุขภาพประชาชนเป็นที่หนึ่งเหนืออื่นใด เพื่อให้คนไทยสุขภาพดีตามที่พระองค์ท่านทรงตั้งปณิธานไว้

กิจกรรมนี้มีความสอดคล้องกับยุทธศาสตร์การพัฒนานักศึกษา เป็นการเตรียมความพร้อมให้กลุ่มเป้าหมายก้าวเดินเข้าสู่วิชาชีพ เป็นการประกาศให้รู้จักบทบาทและหน้าที่ของตนเองที่ต้องมีให้แก่สังคม โดยกิจกรรมจัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน ในปีการศึกษา 2559

**7.วัตถุประสงค์**

|  |  |
| --- | --- |
| 1 | เพื่อให้นักศึกษาได้ร่วมเทิดพระเกียรติสมเด็จพระศรีนคริทราบรมราชชนนี |
| 2 | เพื่อให้นักศึกษาเกิดความรู้สึกภาคภูมิใจในวิชาชีพพยาบาล |
| 3 | เพื่อให้นักศึกษาได้รับการพัฒนาด้านความมีคุณธรรมจริยธรรม กตัญญูกตเวที |

**8.ตัวชี้วัดความสำเร็จ/เป้าหมาย**

1. กลุ่มเป้าหมายเข้าร่วมโครงการไม่น้อยกว่าร้อยละ 80

2. กลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 จากคะแนนเต็ม 5

**9.กลุ่มเป้าหมาย**

1. กลุ่มเป้าหมายหลัก นักศึกษาชั้นปีที่ 1-4 จำนวน 541 คน

2. กลุ่มเป้าหมายรองครูอาจารย์ จำนวน 30 คน

**10.กิจกรรม/วิธีดำเนินการ (PDCA) (แสดงเป็น Gantt chart)**

| **เวลา/กิจกรรม** | ตุลาคม | | | |
| --- | --- | --- | --- | --- |
| สัปดาห์ที่ | 1 | 2 | 3 | 4 |
| 1. ขั้นเตรียมการ (Plan) |  |  |  |  |
| * 1. ศึกษาและสำรวจความต้องการ |  |  |  |  |
| * 1. สรุปผลการสำรวจและนำมาวางแผน |  |  |  |  |
| * 1. เขียนโครงการเพื่อขออนุมัติงบประมาณ |  |  |  |  |
| 2. ขั้นดำเนินการ (DO) |  |  |  |  |
| 2.1 ประชุมคณะกรรมการดำเนินงานเพื่อวางแผนรูปแบบการดำเนินกิจกรรม |  |  |  |  |
| 2.2 ดำเนินการตามแผน |  |  |  |  |
| 3. ขั้นประเมินผล (Check) |  |  |  |  |
| 3.1ประเมินผลการดำเนินโครงการ |  |  |  |  |
| 4.ขั้นสรุปผล (Action) |  |  |  |  |
| 4.1 .นำผลมาปรับปรุงโครงการ |  |  |  |  |
| 4.2 .สรุปผล |  |  |  |  |

**11.ระยะเวลา สถานที่** วันที่ 21 ตุลาคม 2559 ณ หน้าอาคารราชธานี มหาวิทยาลัยราชธานี วิทยาเขต อุดรธานี

**12.งบประมาณ**

|  |  |
| --- | --- |
| **รายการ** | **จำนวน** |
| 1. ไวนิลวันพยาบาลแห่งชาติ | 300 |
| 1. ดอกไม้ถวายสักการระ | 1,500 |
| 1. ค่าชุดแต่งกายนางรำ | 900 |
| 1. เกียรติบัตร | 300 |
| **รวม** | **3,500** |
| **(สามพันห้าร้อยบาทถ้วน)** | |

**13.วิธีการประเมินผล โดยประเมินดังนี้**

1. ประเมินความสำเร็จของโครงการตามวัตถุประสงค์

2. ประเมินตามตัวชี้วัดความสำเร็จของโครงการ

**14.ประโยชน์ที่คาดว่าจะได้รับ**

|  |  |
| --- | --- |
| 1. | นักศึกษาได้ร่วมเทิดพระเกียรติสมเด็จพระศรีนคริทราบรมราชชนนี |
| 2. | นักศึกษาเกิดความรู้สึกภาคภูมิใจในวิชาชีพพยาบาล |
| 3. | นักศึกษาได้รับการพัฒนาด้านความมีคุณธรรมจริยธรรม กตัญญูกตเวที |

...........................................................

นายวีระยุทธ สุมาลี

นายกสโมสรนักศึกษา

ผู้เสนอโครงการ

**............................................**

อาจารย์นงนุช บุญมาลา

ที่ปรึกษาโครงการ

..................................................

อาจารย์นันทาวดี ศิริจันทรา

.......................................... รองคณบดีฝ่ายกิจการนักศึกษา

ผศ. ดร. จำลอง ชูโต ที่ปรึกษาโครงการ

คณบดีคณะพยาบาลศาสตร์

ผู้เห็นชอบโครงการ

.................................................... ....................................................

อาจารย์ประดิษฐ์ ตันวัฒนะพงษ์ ดร. บรม ตันวัฒนะพงษ์

รองอธิการบดี รองอธิการบดีฝ่ายบริหาร

ผู้อนุมัติโครงการ ผู้อนุมัติโครงการ

**แบบประเมินโครงการ**

|  |  |  |  |  |  |  |
| --- | --- | --- | --- | --- | --- | --- |
|  | รายการประเมิน | คะแนนความพึงพอใจ | | | | |
| ที่ |
|  | 5 | 4 | 3 | 2 | 1 |
|  | ประเมินตามวัตถุประสงค์ |  |  |  |  |  |
| 1 | ท่านได้ร่วมเทิดพระเกียรติสมเด็จย่า |  |  |  |  |  |
| 2 | ท่านรู้สึกภาคภูมิใจในวิชาชีพพยาบาล |  |  |  |  |  |
| 3 | ท่านรู้สึกประทับใจในพิธีอาศิระวาท |  |  |  |  |  |
| 4 | ท่านได้รับการพัฒนาด้านความมีคุณธรรมจริยธรรม กตัญญูกตเวที |  |  |  |  |  |
|  | ประเมินกระบวนการทำงาน |  |  |  |  |  |
| 5 | การประชาสัมพันธ์รับรู้ได้ทั่วถึง |  |  |  |  |  |
| 6 | มีการดำเนินงานเป็นไปอย่างมีประสิทธิภาพมีการวางแผนที่ดี |  |  |  |  |  |
| 7 | รูปแบบโครงการมีความเหมาะสม |  |  |  |  |  |
| 8 | ความเหมาะสมของสถานที่จัดกิจกรรม |  |  |  |  |  |
| 9 | ระยะเวลาเหมาะสม |  |  |  |  |  |
| 10 | นักศึกษามีส่วนร่วมและเข้าถึงกิจกรรมอย่างทั่วถึง |  |  |  |  |  |
|  | รวม |  | | | | |



............................แต่งตั้งคณะกรรมการดำเนินโครงการ...............................

เพื่อให้การดำเนินงาน “วันพยาบาลแห่งชาติ” ประจำปีการศึกษา 2559 คณะพยาบาลศาสตร์ เป็นไปด้วยความเรียบร้อย จึงขอแต่งตั้งอาจารย์ที่มีรายชื่อต่อไปนี้เป็นคณะกรรมการดำเนินงาน ได้แก่

|  |  |  |
| --- | --- | --- |
| 1. | อาจารย์นงนุช บุญมาลา | ประธาน |
| 2. | อาจารย์ศิริลักษณ์ ปัญญา | รองประธาน |
| 3. | อาจารย์ฉวีวรรณ อุปมานะ | กรรมการ |
| 4. | อาจารย์บุษบา บริสุทธิ์ | กรรมการ |
| 5. | อาจารย์พรพิมล ศรีสุวรรณ | กรรมการ |
| 6. | อาจารย์นันทาวดี ศิริจันทรา | กรรมการ |
| 7. | อาจารย์จุฑารัตน์ เสาวพันธ์ | กรรมการและเลขานุการ |

โดยให้คณะกรรมการมีหน้าที่ดำเนินกิจกรรมให้เป็นไปด้วยความเรียบร้อย

ลงชื่อ. 

(นันทาวดี ศิริจันทรา)

รองคณบดีฝ่ายกิจการนักศึกษา

[](http://www.ratchathani.ac.th/index.php)

**ระเบียบวาระการประชุมคณะกรรมการฝ่ายกิจการนักศึกษา**

**คณะพยาบาลศาสตร์**

**ครั้งที่ ......10/2559**

**วันที่ 14 ตุลาคม 2559 เวลา 10.00 น.-11.00 น.**

**ณ ห้องประชุม 403 คณะพยาบาลศาสตร์**

**ระเบียบวาระที่ 1**  เรื่องแจ้งเพื่อทราบ

1.1 กิจกรรมที่กำลังจะมาถึง

- วันพยาบาลแห่งชาติ 21 ต.ค. 59

-ประกวดสื่อสร้างเสริมสุขภาพและนวัตกรรม25 พ.ย. 59

-Rally ทบทวน 8 สาระวิชา30 ธ.ค. 59

-กีฬาสีสัมพันธ์น้องพี่ " 59 24 ธ.ค. 59

1.2 ประกาศสำนักพระราชวังการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช

**ระเบียบวาระที่ 2**  **รับรองรายงานการประชุม**

รับรองรายงานการประชุมครั้งที่ ......9/2559

**ระเบียบวาระที่ 3** เรื่องสืบเนื่อง

๓.๑ รายงานผลการดำเนินงาน

-ฝ่ายกิจกรรมพัฒนานักศึกษา

-งานแนะแนวให้คำปรึกษา

-งานวินัยนักศึกษา

-งานสวัสดิการนักศึกษา/ หอพัก /คำร้องเรียน/ ศิษย์เก่า

-ฝ่ายทำนุบำรุงศิลปวัฒนธรรม

**ระเบียบวาระที่ ๔** เรื่องเสนอเพื่อพิจารณา

-แต่งตั้งคณะกรรมการดำเนินงานในกิจกรรมที่กำลังจะมาถึง

-การทำกิจกรรมในกรณีการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช

นัดประชุมครั้งต่อไป .............................................................



**คณะพยาบาลศาสตร์**

**มหาวิทยาลัยราชธานี วิทยาเขตอุดรธานี**

**รายงานการประชุมคณะกรรมการฝ่ายกิจการนักศึกษา**

**ครั้งที่ 10 /2559**

**วันศุกร์ที่ 14 ตุลาคม พ.ศ. 2559**

**ณ ห้องประชุมราชธานี ห้อง 403 เวลา 10.00 – 11.00 น.**

**………………………………………………………………………………………………………………..**

**ผู้เข้าร่วมประชุม**

1. อาจารย์นันทาวดี ศิริจันทรา ประธาน

2. อาจารย์นงนุช บุญมาลา

3. อาจารย์พรพิมล ศรีสุวรรณ

4.อาจารย์ฉวีวรรณ อุปมานะ

5.อาจารย์บุษบา บริสุทธิ์

6.อาจารย์ศิริลักษณ์ ปัญญา

7.อาจารย์จุฑารัตน์ เสาวพันธ์ ผู้บันทึกการประชุม

**เปิดประชุมเวลา 10.00**

**ระเบียบวาระการประชุม**

**ระเบียบวาระที่ 1 เรื่องแจ้งให้ทราบ**

อาจารย์นันทาวดี แจ้งว่า

* 1. มีกิจกรรมที่กำลังจะมาถึงมีดังต่อไปนี้

1.1.1 วันพยาบาลแห่งชาติ จะจัดขึ้นในวันที่ 21 ต.ค. 2559 ประกอบด้วยพิธีอาศิระวาท ใช้เวลา 08.20-09.00 น. ประมาณ 40 นาที ก่อนเข้าเรียนตามปกติ อาจารย์นันทาวดี ติดภารกิจตรวจประกันคุณภาพระดับคณะที่ มหาวิทยาลัยราชธานี จ. อุบลราชธานี จึงขอมอบหมายให้อาจารย์นงนุช เป็นผู้ดูแลกิจกรรมแทน โดยประชุมการดำเนินงานร่วมกับสโมสรนักศึกษา ให้คัดเลือกนักศึกษาอ่านบทอาศิระวาท อัญเชิญพานพุ่ม และดอกไม้ถวายสักการะ และจัดดอกไม้ถวายสักการะของแต่ละชั้นปี การแต่งกาย อาจารย์ชุดพยาบาลพิธีการ นักศึกษาสวมชุดตามที่เคยปฏิบัติมา คือ ชั้นปีที่ 1 ชุดนักศึกษา ชั้นปีที่ 2 ชุดพยาบาล ชั้นปีที่ 3 ชุดอนามัยชุมชน และชั้นปีที่ 4 ชุดสูท ใช้สถานที่หน้าอาคารราชธานีในการปรกอบพิธี

1.1.2 ประกวดสื่อสร้างเสริมสุขภาพและนวัตกรรม จัดขึ้นในวันที่ 25 พ.ย. 2559 ณ ห้อง 305 อาคารราชธานี กำหนดให้มีคณะกรรมการในการตัดสิน จำนวน 5 คน ประกอบด้วยอาจารย์ 2 ท่าน คืออาจารย์นันทาวดี และ อ.ปิยภัทร นักศึกษา 3 คน มีชิ้นงานเข้าประกวดทั้งหมด 15 ชิ้นงาน มีการมอบรางวัลและเกียรติบัตรในงาน

1.1.3 Rally ทบทวน 8 สาระวิชา สำหรับนักศึกษาชั้นปีที่ 4 ในวันที่ 30 ธ.ค. 59 เวลา 08.00-13.00น.กำหนด 8 ฐานการเรียนรู้ โดยให้มีอาจารย์ประจำรายวิชาเป็นผู้ดูแลฐาน ใช้เวลาฐานละ 30 นาที เคลื่อนย้าย 5 นาที นักศึกษาทุกคนต้องผ่านทุกฐานการเรียนรู้ ฐานต่างๆประกอบด้วย

การพยาบาลผู้ใหญ่ อ.นันทาวดี

การพยาบาลผู้สูงอายุ อ. จุฑารัตน์

การพยาบาลมารดา ทารก อ. นงนุช

การพยาบาลผดุงครรภ์ อ. นงนุช

การพยาบาลอนามัยชุมชน อ. พรรณวรดา

การพยาบาลเด็กและวัยรุ่น อ. พรพิมล

การพยาบาลจิตเวช อ. ศิริลักษณ์

กฎหมายและจรรยาบรรณวิชาชีพ อ.พวงผกา

1.1.4 กีฬาสีสัมพันธ์น้องพี่ " 59 จัดให้มีการแข่งขันรอบคัดเลือกตั้งแต่วันที่ 20 พ.ย. 2559 ใช้เวลาหลังเลิกเรียน ตามตารางการแข่งขันที่ชมรมกีฬาและคณะกรรมการสโมสรนักศึกษากำหนดไว้ จนถึง 24 ธ.ค. 59 เป็นการแข่งขันรอบชิงชนะเลิศ ซึ่งจะมีการประกวดกองเชียร์ เชียร์ลีดเดอร์ ขบวนพาเหรด ขบวนแฟนซี และการแข่งขันกีฬาพื้นบ้าน คณะกรรมการจัดการแข่งขันโดยชมรมกีฬาและสโมสรนักศึกษาได้วางแผนกิจกรรมทั้งหมดไว้แล้วจะได้ให้นำเสนอต่ออาจารย์ที่ปรึกษากิจกรรมในลำดับต่อไป

1.2 ประกาศสำนักพระราชวังการเสด็จสวรรคตของพระบาทสมเด็จพระเจ้าอยู่หัวภูมิพลอดุลยเดช ในวันที่ 13 ตุลาคม 2559 คือเมื่อคืนที่ผ่านมา ในเช้าวันนี้ทางคณะฯได้ประกอบพิธีถวายความอาลัยในเบื้องต้นที่หน้า เสาธงเป็นที่เรียบร้อยแล้ว และจะได้จัดตั้งพระบรมฉายาทิสลักษณ์ของพระบาทสมเด็จพระเจ้าอยู่หัวภูมิพลอดุลยเดช ตกแต่งด้วยผ้าสีขาวและดำ ตามแบบสำนักพระราชวังกำหนด ทั้งนี้จะจัดตั้งไว้ที่อาคารราชธานี เพื่อถวายความอาลัยและสำนึกในพระมหากรุณาธิคุณอย่างหาที่สุดมิได้ พร้อมกันนี้ขอให้อาจารย์/นักศึกษาแต่งกายไว้ทุกข์เป็นเวลาตามประกาศสำนักพระราชวัง หากฝึกปฏิบัติให้ติดริบบิ้นสีดำที่แขนเสื้อด้านซ้ายขนาดและแบบตามแบบสภาการพยาบาลกำหนด และกิจกรรมนันทนาการที่กำหนดไว้แล้วในปีการศึกษา 2559 ให้งดไปก่อน

**มติที่ประชุม** รับทราบ

**ระเบียบวาระที่ 2** **รับรองรายงานการประชุม**

รับรองรายงานการประชุมครั้งที่ 9/2559 ไม่มีข้อแก้ไข

**ระเบียบวาระที่ 3 เรื่องสืบเนื่อง** **การดำเนินงานของฝ่ายต่างๆ ดังนี้**

-ฝ่ายกิจกรรมพัฒนานักศึกษา อาจารย์นันทาวดี แจ้งว่าไม่มีการจัดกิจกรรมของคณะฯในเดือนกันยายน อยู่ในช่วงฝึกปฏิบัติงานของนักศึกษา มีพิธีไหว้ครูร่วมกับสำนักกิจการนักศึกษาซึ่งเป็นไปด้วยความเรียบร้อย

-งานแนะแนวให้คำปรึกษา และการจัดการคำร้องเรียน อาจารย์นันทาวดี แจ้งว่าไม่มีคำร้องเรียน

-งานวินัยนักศึกษา อาจารย์นันทาวดี แจ้งว่าขอให้อาจารย์ทุกท่านสอดส่องดูแลพฤติกรรมการใช้สื่อออนไลน์ของนักศึกษา

-งานสวัสดิการนักศึกษา/ หอพัก /คำร้องเรียน/ ศิษย์เก่า อาจารย์บุษบา แจ้งว่ารอบเดือนนี้ไม่มีนักศึกษาป่วย

-ฝ่ายทำนุบำรุงศิลปวัฒนธรรม อาจารย์จุฑารัตน์ แจ้งว่าสวนสมุนไพรมีต้นไม้ขาดน้ำกำลังให้นักศึกษาชั้นปีที่ 1 ช่วยกันดูแลให้ฟื้นคืนสภาพ

**มติที่ประชุม** รับทราบ

**ระเบียบวาระที่ 4 เรื่องเสนอเพื่อพิจารณา**

อาจารย์นันทาวดี เสนอให้

1. มีการจัดกิจกรรม “สานต่อที่พ่อทำ” เพื่อเป็นการสำนึกในพระมหากรุณาธิคุณในพระบาทสมเด็จพระเจ้าอยู่หัวภูมิพลอดุลยเดชอย่างหาที่สุดมิได้ โดยเนื้อหาของกิจกรรมประกอบด้วย กิจกรรมถวายความอาลัย ในระยะเวลา 50 วัน 100 วัน และต่อๆไป โดยปฏิบัติกิจกรรมตามที่คณะรัฐบาลกำหนดหรือขอความร่วมมือ นอกจากนั้นยังมีการส่งเสริมสนับสนุนให้นักศึกษาทำดีเพื่อถวายเป็นพระราชกุศลอีกด้วย
2. มีการแต่งตั้งคณะกรรมการดำเนินงาน/โครงการ/กิจกรรมต่างๆมีผลการพิจารณาคณะกรรมการดำเนินโครงการ/กิจกรรมต่างๆดังนี้ กำหนดรหัสกิจรรม วันเวลาปฏิบัติกิจกรรมและหน้าที่รับผิดชอบ ต่อไปนี้

01 วันพยาบาลแห่งชาติ จะจัดขึ้นในวันที่ วันที่ 21 ต.ค. 59 เวลา 08.00 น.-09.00 น.

02 ประกวดสื่อสร้างเสริมสุขภาพและนวัตกรรม วันที่ 25 พ.ย. 59 เวลา 13.00 น.-15.00 น.

03 Rally ทบทวน 8 สาระวิชา วันที่ 30 ธ.ค. 2559

04 กีฬาสีสัมพันธ์น้องพี่ " 59 วันที่ 24 ธ.ค. 59

รหัสรับผิดชอบ : ประธาน =\* รองประธาน = \*\* กรรมการ = \*\*\* กรรมการและเลขานุการ = \*\*\*\*

|  |  |  |  |  |  |
| --- | --- | --- | --- | --- | --- |
|  |  | 01 | 02 | 03 | 04 |
| 1. | อาจารย์ศิริลักษณ์ ปัญญา | \*\* | \*\* | \*\* | \*\*\* |
| 2. | อาจารย์นงนุช บุญมาลา | \* | \*\*\* | \*\*\* | \* |
| 3. | อาจารย์ฉวีวรรณ อุปมานะ | \*\*\* | \*\*\* | \*\*\* | \*\* |
| 4. | อาจารย์บุษบา บริสุทธิ์ | \*\*\* | \*\*\* | \*\*\* | \*\*\* |
| 5. | อาจารย์พรพิมล ศรีสุวรรณ | \*\*\* | \*\*\* | \*\*\* | \*\*\* |
| 6. | อาจารย์จุฑารัตน์ เสาวพันธ์ | \*\*\*\* | \*\*\*\* | \*\*\*\* | \*\*\*\* |
| 7. | อาจารย์นันทาวดี ศิริจันทรา | \*\*\* | \* | \* | \*\*\* |

**ปิดประชุม เวลา 11.00 น.**



อาจารย์นันทาวดี ศิริจันทรา อาจารย์จุฑารัตน์ เสาวพันธ์

ผู้ตรวจทานรายการงานประชุม ผู้บันทึกการประชุม

**ภาพกิจกรรม**

|  |
| --- |
|  |
|  |
|  |
|  |
|  |
|  |